ભૂમિ પેડનેકર સ્વીકારે છે કે, તે ભાગ્યશાળી છે કે, તે ક્વોલિટી સિનેમા જોતી જોતી મોટી થઈ છે. તે કહે છે કે, ‘મારી મોમનો મૂવીઝ બાબતે ખૂબ જ સારો ટેસ્ટ છે. એટલે અમે ‘મંડી’, ‘ખટ્ટા મીઠા’ અને હોલિવૂડ ક્લાસિક્સ જોતા હતા. મારી મધર એવી જ ફિલ્મ્સ જોતી અને અમને બતાવતી હતી કે જેમાં ખૂબ જ સારું કન્ટેન્ટ હોય. હું ભાગ્યશાળી છું કે, મને નાની ઉંમરે આવી ફિલ્મ્સનું એક્સપોઝર મળ્યું હતું.’ ભૂમિ હંમેશાથી એક્ટ્રેસ બનવા ઇચ્છતી હતી. એટલે 17 વર્ષની ઉંમરે બિઝનેસ એડ્મિનિસ્ટ્રેશનમાં બેચલર્સ કરવા માટે માનચેસ્ટરમાં જવાની તેને તક મળી હતી ત્યારે તેણે યશરાજ ફિલ્મ્સ ખાતે કાસ્ટિંગ આસિસ્ટન્ટ તરીકે જોબ કરવાનું પસંદ કર્યું હતું. તે કહે છે કે, ‘હું જાણતી પણ નહોતી કે, કાસ્ટિંગ એટલે શું અને મને યશરાજ ફિલ્મ્સનો પાવર અને એની ભવ્યતાનો પણ ખ્યાલ નહોતો.’